หุ้น,ทองคำสหรัฐปิดบวก/น้ำมันพุ่งแรง
ตลาดหุ้นดาวโจนส์ปิดบวก 25.07 จุดด้านราคาน้ำมันพุ่งแรง 1.11 ดอลลาร์ ขณะที่ทองคำ บวก 4.90ดอลลาร์
3 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,600.38 จุด เพิ่มขึ้น 25.07 จุด หรือ +0.073% ดัชนี เอสแอนด์พี 500 ปิดที่ 4,208.12 จุด เพิ่มขึ้น 6.08 จุด หรือ +0.14% ดัชนีแนสแดค ปิดที่ 13,756.33 จุด เพิ่มขึ้น 19.85 จุด หรือ +0.14%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 2 มิ.ย. ได้แรงหนุนจากการที่นักลงทุนเข้าซื้อหุ้นกลุ่มพลังงาน หลังจากราคาน้ำมันดิบตลาดไนเม็กซ์ พุ่งขึ้นแตะระดับสูงสุดในรอบกว่า 2 ปี ขณะที่นักลงทุนจับตาข้อมูลแรงงานหลายรายการของสหรัฐในสัปดาห์นี้ ซึ่งรวมถึงจำนวนผู้ขอรับสวัสดิการว่างงานรายสัปดาห์ และตัวเลขจ้างงานนอกภาคเกษตรเดือนพ.ค.สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม เพิ่มขึ้น 1.11 ดอลลาร์ ปิดที่ 68.83 ดอลลาร์ต่อบาร์เรล ด้านเบรนต์ทะเลเหนือลอนดอนงวดส่งมอบเดือนสิงหาคม เพิ่มขึ้น 1.10 ดอลลาร์ ปิดที่ 71.35 ดอลลาร์ต่อบาร์เรลสัญญาน้ำมันดิบเวสต์เท็กซัส ตลาดนิวยอร์กปิดพุ่งขึ้นแตะระดับสูงสุดในรอบกว่า 2 ปี ขานรับมติของกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัสที่จะปรับเพิ่มกำลังการผลิตน้ำมันอย่างค่อยเป็นค่อยไป นอกจากนี้ ตลาดยังได้รับแรงหนุนจากความล่าช้าในการเจรจาข้อตกลงนิวเคลียร์ระหว่างสหรัฐและอิหร่าน ซึ่งจะทำให้อิหร่านยังไม่มีแนวโน้มที่จะส่งน้ำมันออกสู่ตลาดในเร็วๆนี้ราคาทองคำตลาดโคเม็กซ์งวดส่งมอบเดือนสิงหาคม เพิ่มขึ้น 4.90 ดอลลาร์ ปิดที่ 1,909.90 ดอลลาร์ต่อออนซ์